சிறப்பு சேவைகள் மற்றும் கட்டுரைகள்
முதலாவது ஜி-20 கல்விப் பணிக்குழுக் கூட்டத்தில் மத்திய தகவல் ஒலிபரப்புத்துறை, மீன்வளம், கால்நடை பராமரிப்பு மற்றும் பால்வளத்துறை இணையமைச்சர் டாக்டர் எல் முருகன் ஆற்றிய தொடக்க உரை
ஜி20 கல்விப் பணிக்குழுத் தலைவர் திரு சஞ்சய் மூர்த்தி, இந்தோனேஷிய பிரதிநிதி திரு யுவான் சயாரில், பிரேசில் பிரதிநிதி திருமதி நடாலியா கேப்ரல் டி ரகோ பேரஸ், ஜி-20 நாடுகள் மற்றும் விருந்தினர் நாடுகளின் பிரதிநிதிகள், யுனெஸ்கோ, யுனிசெஃப், ஓஇசிடி பிரதிநிதிகள் மற்றும் மேன்மை தங்கியவர்களே!,
ஜி20 கல்வி பணிக்குழுவின் முதலாவது கூட்டத்தில் பங்கேற்க வருகை தந்துள்ள உங்களை இந்திய அரசின் சார்பாக மகிழ்ச்சியுடன் வரவேற்க விரும்புகிறேன். சென்னை நகரம் என்பது வளமையான வரலாற்றுடன் கூடிய கலாச்சார, இலக்கிய பாரம்பரியம் மிக்க நகரமாகும். நாட்டின் கற்பித்தல் மற்றும் புதுமைக் கண்டுபிடிப்புகளை மிகவும் முக்கிய மையங்களில் ஒன்றாக இன்று இந்நகரம் திகழ்வதால் பணிக்குழுக் கூட்டம் நடத்துவதற்கு தகுதி வாய்ந்தது.
ஜி20 கல்விப் பணிக்குழு சிறந்த தரமான கல்வியை மேம்படுத்த பொதுவான முன்னுரிமைகள், பொதுவான நடவடிக்கைகள் ஆகியவற்றை உறுப்பு நாடுகள் சுட்டிக்காட்டுவதற்கு சிறந்த வாய்ப்பு அளிக்கிறது. நமது பிரதமர் திரு நரேந்திர மோடியின் தொலைநோக்கின்படி அனைவருக்கும் சமமான நீடித்த ஒட்டுமொத்த, உள்ளடக்கிய வளர்ச்சியை அடைய வேண்டும் என்பது இந்தியாவின் ஜி20 தலைமைத்துவத்தின் நோக்கமாகும். ஒரே புவி ஒரே குடும்பம், ஒரே எதிர்காலம் என்பதன் மூலம் இந்த நோக்கம் விளக்கப்பட்டுள்ளது. வசுதைவ குடும்பகம் என்பதை இந்தியா கொண்டுள்ளது. இந்தியாவின் தலைமைத்துவத்தின் கீழ் கல்வி பணிக்குழுவின் நோக்கம் என்பது அனைவரும் ஒன்றிணைந்து தீர்வுகளைக் காண்பதன் மூலம் அனைத்து நாடுகளும், சமூகங்களும் அவர்களுடைய கல்வி முறையை வலுப்படுத்த உதவும். அத்துடன் ஐநாவின் நீடித்த வளர்ச்சியின் நான்காவது நோக்கத்தின் இலக்கை அடைய முடியும்.
கல்வி என்பது வளர்ச்சிக்கான முக்கிய அம்சம் என்பதுடன் மக்களின் அதிகாரம் அளித்தலுக்கு இன்றியமையாததாகும். இந்நிலையில் தற்போதைய உலகில் இதில் மாற்றங்களை ஏற்படுத்த வேண்டியுள்ளது. கடந்த சில ஆண்டுகளில் மக்களின் வாழ்க்கை, பணி மற்றவர்களுடனான உரையாடல் ஆகியவற்றில் படிப்படியான மாற்றம் ஏற்பட்டுள்ளதை நாம் காண்கிறோம். அனைத்து இளையோர் குறிப்பாக அடித்தட்டு மக்கள் உட்பட அனைவரும் அறிவு, திறன் ஆகியவற்றை 21-ம் நூற்றாண்டில் சமமாக பெறுவதற்கான கல்விமுறை தேவைப்படுகிறது. இதன் மூலம் அவர்கள் ஆரோக்கியமான, பொறுப்புமிக்க வாழ்க்கையை வாழ முடியும்.
இந்த உலகில் ஒவ்வொரு நாடும் தங்களுடைய தேவையை நிறைவேற்றுவதற்கான சுயமான உத்திகளைக் கொண்டுள்ளன. அனைத்தையும் உள்ளடக்கிய எளிதில் அணுகக்கூடிய குறைந்த செலவில் தேவையான உயர்தர கல்வியை அடைவதற்காக பல்வேறு முன்னெடுப்புகளின் கீழ் தேசிய கல்விக் கொள்கை 2020-ஐ இந்தியா தொடங்கியுள்ளது. குழந்தை வளர்ப்பு மற்றும் கல்வி, பள்ளி இடைநிற்றலை தடுத்தல், புதுமையான கற்பித்தலை அறிமுகம் செய்தல், ஆசிரியர்களின் பயிற்சியில் கவனம், உயர் கல்வியை பன்முகத் தன்மை மற்றும் நெகிழ்வுத் தன்மையாக மாற்றுதல், தரமான ஆராய்ச்சியில் கவனம், திறன் கல்வியில் அக்கறை செலுத்துதல், வாழ்நாள் முழுவதும் கற்றுக் கொள்வதற்கான வாய்ப்புகளை அளித்தல், கற்பித்தல் கற்றல் நடைமுறையை மேம்படுத்த தொழில்நுட்பத்தை முழுமையாகப் பயன்படுத்துதல் உள்ளிட்டவைகள் அடங்கும்.
அனைத்து ஜி20 உறுப்பு நாடுகளும் தங்களுடைய முன்னெடுப்புகள் மற்றும் அனுபவங்களை மற்ற நாடுகளுடன் பகிர்ந்து கொள்ளும் என்று நான் நம்புகிறேன். இந்த பகிர்வு மூலம் அனைத்து உறுப்பு நாடுகளும் சிறந்த கல்விக்கான எதிர்கால உத்திகளை வகுக்க உதவுவதுடன், நம்முடைய கூட்டு நடவடிக்கைக்கான கரங்களை வலுப்படுத்தும்.
கல்வி மற்றும் இதர துறைகளில் ஜி20 உறுப்பு நாடுகளுக்கிடையே ஒருங்கிணைப்பை ஏற்படுத்த இந்தியா மிகவும் முக்கியத்துவம் அளிக்கிறது. நமது குறிக்கோளை அடைவதற்கு இதை ஒரு வாய்ப்பாக நான் காண்கிறேன். பொதுவான எதிர்காலத் திட்டங்கள் மற்றும் முன்னுரிமைகளை அடைவதற்கு நமக்கு வாய்ப்பு ஏற்பட்டுள்ளது. நமது பொதுவான எதிர்கால குறிக்கோள்களை கட்டமைக்க நாம் அனைவரும் இணைந்து செயல்படுவோம்.
மாண்புமிகு பிரதிநிதிகளே, நான் மீண்டும் உங்களை வரவேற்று அருமையான தங்கும் அனுபவத்தை சென்னையில் பெறுவதற்கு வாழ்த்துகிறேன். அனைவருக்கும் தரமானக் கல்வியை உறுதி செய்வதற்கு உங்களுடைய மதிப்புமிக்க சிந்தனைகள் மற்றும் முன்னெடுப்புகளை நான் எதிர்நோக்கியுள்ளேன்.
நன்றி.